cyanic-selkie/wikianc huggingface dataset:
Θεοσέβεια
Η Θεοσέβεια ήταν αλχημίστρια που έζησε περίπου στα τέλη του 4ου αι. μ.Χ. στην Πανόπολη της Αιγύπτου. Κατά πάσα πιθανότητα άνηκε στην γνωστική αδελφότητα "ποιμάνδρες" που πίστευε ότι ο κόσμος είναι κατά βάση κακός και άνθρωπος οφείλει να εργασθεί για την πνευματική του σωτηρία. Άνηκε σε οικογένεια ευγενών και είχε μια μεγάλη αλχημική βιβλιοθήκη, γεγονός που προσέλκυε πολλούς αλχημιστές από διάφορες πόλεις στο σπίτι της.
Η Θεοσέβεια μαζί με τον Ζώσιμο συνέγραψε μια αλχημική εγκυκλοπαίδεια στην ελληνική γλώσσα αλλά χρησιμοποίησε και τέσσερα γράμματα από το κοπτικό αλφάβητο.
Δυστυχώς, όπως ισχύει στην περίπτωση των περισσότερων γυναικών επιστημόνων και λογίων της αρχαιότητας, δεν έχει διασωθεί σχεδόν τίποτα από το έργο της και από ότι είναι σήμερα γνωστό δεν της αποδίδεται ευθέως αλλά συνήθως θεωρείται έργο του Ζώσιμου.
Παραπομπές
Κατηγορία:Αλχημίστριες Κατηγορία:Γυναίκες επιστήμονες
Chevrolet Chevelle Laguna
Το Chevrolet Chevelle Laguna ήταν ένα μεσαίο αυτοκίνητο που κατασκευάστηκε από την αμερικανική αυτοκινητοβιομηχανία Chevrolet μεταξύ του 1972 και του 1976.
Εκδοχές αμαξώματος
Ως μέρος της κοινής πλατφόρμας της μητρικού ομίλου της General Motors «A-Body», η σειρά Laguna της πρώτης σεζόν (model year) που κυκλοφόρησε, δηλαδή του 1973, περιλάμβανε εκδόσεις 2-πορτες κουπέ, 4-πορτες σεντάν και 5-πορτες στέισον βάγκον. Μεταγενέστερα, κατά τις σεζόν του 1974, του 1975 και του 1976 το αυτοκίνητο κατασκευάστηκε αποκλειστικά σε εκδοχή 2-πορτο κουπέ, ως μοντέλο Laguna S-3 coupe.
Αγωνιστικές επιτυχίες
Ο οδηγός του πρωταθλήματος NASCAR, Κέηλ Γιάρμπορο, κέρδισε τα πρώτα δύο από τα τρία συνεχόμενα πρωταθλήματα στο Κύπελλο Ουίνστον οδηγώντας διάφορα αγωνιστικά μοντέλα Chevelle Laguna.
Παραγωγή και πωλήσεις
Ειδικότερα το Chevelle Laguna του 1972 - 1976 πούλησε 108.815 αντίτυπα, ενώ όλα τα Chevelle τρίτης γενιάς πούλησαν σχεδόν 1,7 εκατομμύρια συνολικά. Η παραγωγή του Chevelle Laguna περιείχε 42.941 κουπέ Laguna του 1973 και 38.790 κουπέ Laguna Type S-3 των σεζόν 1974 και 1975 και 1976. Σήμερα είναι όλα σχετικά σπάνια και ιδιαίτερα ακριβά στην αγορά συλλεκτών, με υψηλές τιμές μεταπώλησης.
Πηγές
Κατηγορία:Αμερικανικά αυτοκίνητα Chevelle Laguna Κατηγορία:Μεσαία αυτοκίνητα Κατηγορία:Αυτοκίνητα ράλλυ
Διοίκηση λειτουργιών
Η διοίκηση λειτουργιών (operations management) είναι το σύνολο εκείνων των δραστηριοτήτων που αφορούν το σχεδιασμό, τον προγραμματισμό, τον έλεγχο, την οργάνωση της παραγωγικής διαδικασίας και των ανασχεδιασμό των επιχειρηματικών δραστηριοτήτων στον τομέα της παράγωγης αγαθών και υπηρεσιών. Αποτελεί έναν σημαντικό τομέα κάθε επιχειρησιακής δραστηριότητας αποσκοπώντας στην αποτελεσματική διαχείριση των περιορισμένων πόρων (υλικών και ανθρωπίνων), καθώς και την αποτελεσματικότητα των επιχειρηματικών δραστηριοτήτων όσον άφορα τις απαιτήσεις των πελατών. Ασχολείται με την διαχείριση των διαδικασιών που μετατρέπει τις εισροές (μηχανήματα, πρώτες ύλες, ανθρώπινες δεξιότητες κ.λπ.) σε εκροές (με τη μορφή εμπορευμάτων ή υπηρεσιών).
Η Ιστορία
Μέχρι το τέλος του 18ου αιώνα, η γεωργία ήταν ο κυρίαρχος κλάδος παραγωγής σε κάθε χώρα. Η εφεύρεση της ατμομηχανής των τυποποιημένων εξαρτημάτων άνοιξε το δρόμο για τη βιομηχανική επανάσταση με τις μεγάλες εγκαταστάσεις παραγωγής, που κινούνται με ατμό ή νερό. Ορισμένες χώρες εξελίχθηκαν από μια γεωργική οικονομία σε μια βιομηχανική οικονομία. Η εισαγωγή της συστηματικής προσέγγισης του Frederick W. Taylor για την επιστημονική διοίκηση, στις αρχές του εικοστού αιώνα άρχισε να δημιουργεί νέες τάσεις στις επιχειρήσεις. Η εισαγωγή της μεθόδου του Taylor πάνω στην επιστημονική διοίκηση και η εκκίνηση νέας γραμμής παράγωγης του Χένρι Φορντ έφερε στον κόσμο μια νέα εποχή διοίκησης επικεντρωμένη στην παράγωγη αγαθών και υπηρεσιών.
Στα τέλη της δεκαετίας του 1950 και στις αρχές της δεκαετίας του 1960 οι επιστήμονες σταμάτησαν να ασχολούνται με τη βιομηχανική μηχανική (industrial engineering) και τις διαδικασίες της, και άρχισαν να ασχολούνται με την διαχείριση της παραγωγής. Η διοίκηση παράγωγης αποτελεί η ιδία έναν επαγγελματικό τομέα, καθώς και ένα ακαδημαϊκό κλάδο. Καθώς η οικονομία των ΗΠΑ εξελίχθηκε σε μια οικονομία των υπηρεσιών και οι τεχνικές των λειτουργιών άρχισαν να ενσωματώνονται στις υπηρεσίες, τότε άρχισε να χρησιμοποιείται η έννοια της Διοίκησης Παραγωγής / Λειτουργιών. Σήμερα, οι υπηρεσίες και τα αγαθά είναι τόσο διάχυτες στην καθημερινότητα έτσι ο όρος Διοίκηση Λειτουργιών άρχισε να χρησιμοποιείται σχεδόν αποκλειστικά.
Πεδίο Εφαρμογής
Το πεδίο εφαρμογής της Διοίκησης Λειτουργιών εμπεριέχει τις επιστημονικές αυτές περιοχές:
Αποφάσεις των στελεχών της Διοίκησης Λειτουργιών
Τα διευθυντικά στελέχη της διοίκησης των λειτουργιών καλούνται να πάρουν ορισμένες αποφάσεις πάνω σε αυτό που ονομάζουμε διοίκηση. Κάποιες από τις αποφάσεις αφορούν ζητήματα τακτικής (βραχυπρόθεσμες αποφάσεις), και κάποιες άλλες είναι στρατηγικής σημασίας για την πορεία της επιχείρησης (μακροπρόθεσμες αποφάσεις). Τα στρατηγικά πλανά έχουν να κάνουν με μακροχρόνιο σχεδιασμό και με ζητήματα που αφορούν όλη την επιχείρηση, ενώ τα πλανά τακτικής έχουν να κάνουν με βραχυχρόνιο σχεδιασμό και αφορούν αποφάσεις τμημάτων της επιχείρησης και ομάδων εργασίας. Η κατηγορίες τον αποφάσεων σύμφωνα με την θεματική ενότητα που διαπραγματεύονται είναι:
Οργανισμοί
Οι ακόλουθοι οργανισμοί υποστηρίζουν και προωθούν την Διοίκηση Λειτουργιών:
Δημοσιεύσεις
Τα παρακάτω ξένα περιοδικά δίνουν διαφόρους όρους και χρήσιμες θέσεις για τη διοίκηση λειτουργιών
Λαρς Χέρμαντερ
Ο Λαρς Βάλτερ Χέρμαντερ (Lars Valter Hörmander, γεννήθηκε στις 24 Ιανουαρίου 1931 - πέθανε στις 25 Νοεμβρίου 2012) ήταν Σουηδός μαθηματικός, ο οποίος έχει χαρακτηριστεί ως "ο σημαντικότερος συντελεστής της σύγχρονης θεωρίας των γραμμικών μερικών διαφορικών εξισώσεων". Ο Χέρμαντερ  τιμήθηκε με το μετάλλιο Φιλντς το 1962 και με το βραβείο Βολφ το 1988. Το 2006 του απονεμήθηκε το βραβείο Βραβείο Steele για το τετράτομο σύγγραμμά του Ανάλυση Γραμμικών Μερικών Διαφορικών Τελεστών, το οποίο θεωρείται θεμελιώδες έργο.
Ο Χέρμαντερ ολοκλήρωσε το διδακτορικό του το 1955 στο Πανεπιστήμιο του Λουντ. Στη συνέχεια εργάστηκε στο Πανεπιστήμιο της Στοκχόλμης, στο Πανεπιστήμιο του Στάνφορντ και στο Ινστιτούτο Προχωρημένων Σπουδών στο Πρίνστον του Νιου Τζέρσεϊ. Επέστρεψε στο Πανεπιστήμιο του Λουντ ως καθηγητής από το 1968 έως το 1996, οπότε και συνταξιοδοτήθηκε με τον τίτλο του ομότιμου καθηγητή.
Αεροδρόμιο της Ρώμης-Φιουμιτσίνο
thumb|right|300px|Άποψη του αεροδρομίου Το Διεθνές αεροδρόμιο Λεονάρντο Ντα Βίντσι ή αλλιώς Φιουμιτσίνο (ιταλικά: Aeroporto Leonardo da Vinci di Fiumicino) (IATA: FCO, ICAO: LIRF) της Ρώμης είναι το πρώτο αεροδρόμιο σε κίνηση της Ιταλίας και το έκτο σε κίνηση σε ολόκληρη την Ευρώπη. Βρίσκεται 35 χλμ. νοτιοδυτικά του ιστορικού κέντρου και συνδέεται με την πόλη της Ρώμης με τρένο, αλλά και οδικώς. Η διαδρομή του τρένου διαρκεί περίπου 30 λεπτά και φτάνει μέχρι τον κεντρικό σιδηροδρομικό σταθμό της Ρώμης Termini. Το αεροδρόμιο άνοιξε επίσημα το 1961.
Λαρς Χέρμαντερ
Εκπαίδευση
Ο Χέρμαντερ γεννήθηκε στο Mjällby, ένα χωριό στο Μπλέκινγκε της νότιας Σουηδίας, όπου ο πατέρας του ήταν δάσκαλος. Όπως και τα μεγαλύτερα αδέλφια του πριν από αυτόν, φοίτησε στο realskola (γυμνάσιο), σε μια κοντινή πόλη στην οποία μετακινούνταν με το τρένο, και στο gymnasium (λύκειο) του Λουντ από το οποίο αποφοίτησε το 1948.
Την εποχή που μπήκε στο γυμνάσιο, ο λυκειάρχης είχε ξεκινήσει ένα πειραματικό πρόγραμμα μείωσης της διάρκειας της εκπαίδευσης από τρία σε δύο χρόνια και των καθημερινών δραστηριοτήτων σε τρεις ώρες. Αυτή η ελευθερία να εργάζεται μόνος του, μεγαλύτερη από ό,τι προσφέρουν τα πανεπιστήμια στη Σουηδία σήμερα, βόλευε πολύ καλά τον Χόρμαντερ. Επηρεάστηκε επίσης θετικά από τον ενθουσιώδη καθηγητή του στα μαθηματικά, έναν καθηγητή στο Πανεπιστήμιο του Λουντ, ο οποίος τον ενθάρρυνε να σπουδάσει μαθηματικά σε πανεπιστημιακό επίπεδο.
Ευρασία-Αφρική
275px|right|thumb|Με πράσινο διακρίνεται ο χώρος της Αφρικής - Ευρασίας Η υπερήπειρος της Αφρικής-Ευρασίας (ή Αφρο-Ευρασία) είναι η μεγαλύτερη μάζα γης του κόσμου και κατοικείται από το 85% του συνολικού γήινου πληθυσμού. τυπικά υποδιαιρείται στην ήπειρο της Αφρικής και της Ευρασίας με μόνη διαχωριστική γραμμή τη Διώρυγα του Σουέζ. Οι ιστορικοί ενίοτε τη χωρίζουν σε Ευρασία-Βόρεια Αφρική και Υποσαχάρειο Αφρική. Ωστόσο οι γεωλόγοι αναγνωρίζουν ότι αυτές οι διακριτές μάζες γης δεν έχουν κοινή γεωλογική ιστορία.
Λαρς Χέρμαντερ
Εκπαίδευση
Αφού πήρε μεταπτυχιακό δίπλωμα από το Πανεπιστήμιο του Λουντ το 1950, ο Χέρμαντερ ξεκίνησε τις μεταπτυχιακές του σπουδές με καθηγητή τον Μαρσέλ Ριζ (ο οποίος ήταν επίσης ο σύμβουλος του καθηγητή του Χέρμαντερ στο γυμνάσιο). Έκανε τις πρώτες του ερευνητικές απόπειρες στην κλασική θεωρία συναρτήσεων και την αρμονική ανάλυση που αποτέλεσαν μια εξαιρετική προετοιμασία για να εργαστεί στη θεωρία των μερικών διαφορικών εξισώσεων". Στράφηκε στις μερικές διαφορικές εξισώσεις όταν ο Riesz συνταξιοδοτήθηκε και ο Lars Gårding που εργαζόταν ενεργά στον τομέα αυτό διορίστηκε καθηγητής.
Ευρασία-Αφρική
Ορισμένοι γεωγράφοι και ιστορικοί αναφέρονται σε αυτή την ήπειρο ως Ευραφρασία ή Αφρασία, παραλείποντας την ευρωπαϊκή χερσόνησο, αν και οι όροι δεν έτυχαν έως τώρα γενικής αποδοχής. Ενίοτε απαντάται και ως Παγκόσμιο Νησί, ειδικά στις γεωπολιτικές μελέτες.
Ο Παλαιός Κόσμος περιλαμβάνει την Αφρική-Ευρασία και όλα τα περιβάλλοντα νησιά.
Παραπομπές
Κατηγορία:Υπερήπειροι
Αεροδρόμιο της Ρώμης-Φιουμιτσίνο
Εξωτερικοί σύνδεσμοι
Ρώμης Ρώμης Κατηγορία:Μεταφορές στη Ρώμη
Λαρς Χέρμαντερ
Εκπαίδευση
Ο Χέρμαντερ έκανε ένα ετήσιο διάλειμμα για τη στρατιωτική του θητεία από το 1953 έως το 1954, αλλά λόγω της θέσης του στην αμυντική έρευνα ήταν σε θέση να συνεχίσει τις σπουδές του ακόμη και κατά τη διάρκεια αυτής της περιόδου. Η διδακτορική του διατριβή για τη θεωρία των γενικών μερικών διαφορικών τελεστών ολοκληρώθηκε το 1955, εμπνευσμένη από τη σχεδόν ταυτόχρονη διδακτορική εργασία του Μπερνάρ Μαλγκράνζ και τις τεχνικές για τους υπερβολικούς διαφορικούς τελεστές που ανέπτυξαν οι Λαρς Γκάρντινγκ και Ζαν Λερέ.
Μετάλλιο Φιλντς και διαμονή στις ΗΠΑ
Ο Χέρμαντερ υπέβαλε αίτηση για μια θέση καθηγητή στο Πανεπιστήμιο της Στοκχόλμης, ωστόσο μετακόμισε προσωρινά στις Ηνωμένες Πολιτείες ενώ η αίτησή του εξετάστηκε. Πέρασε το χειμώνα και το φθινόπωρο, κατά σειρά, στο Πανεπιστήμιο του Σικάγο, στο Πανεπιστήμιο του Κάνσας, στο Πανεπιστήμιο της Μινεσότα και, τέλος, στο Courant Institute of Mathematical Sciences στη Νέα Υόρκη. Τα μέρη αυτά προσέφεραν "πολλά για να μάθει" στις μερικές διαφορικές εξισώσεις, με εξαίρεση το Σικάγο, όπου σημειώνει ότι το σεμινάριο του Αντόνι Ζίγκμουντ που πραγματοποιήθηκε από τον Ελίας Στάιν και τον Γκουίντο Βάις ενίσχυσε την εξοικείωσή του με την αρμονική ανάλυση.
Στη θεωρία των γραμμικών διαφορικών τελεστών, "πολλοί άνθρωποι έχουν συνεισφέρει, αλλά τα πιο βαθιά και σημαντικά αποτελέσματα οφείλονται στον Χέρμαντερ", σύμφωνα με τον διδακτορικό σύμβουλο του Χέρμαντερ, Λαρς Γκάρντινγκ. Ο Χέρμαντερ κέρδισε το μετάλλιο Φιλντς το 1962.
Το 1963, στον Χέρμαντερ προσφέρθηκε μια θέση καθηγητή μερικής απασχόλησης στο Στάνφορντ, αλλά λίγο αργότερα του πρότειναν μια έδρα στο Ινστιτούτο Προηγμένων Μελετών στο Πρίνστον του Νιου Τζέρσεϊ. Αρχικά δεν ήθελε να φύγει από τη Σουηδία, αλλά οι προσπάθειες να βρει μια θέση καθηγητή έρευνας στη Σουηδία ήταν αποτυχημένες και "η ευκαιρία να κάνω έρευνα πλήρους απασχόλησης σε ένα μαθηματικά πολύ ενεργό περιβάλλον ήταν δύσκολη", οπότε αποδέχτηκε την προσφορά και παραιτήθηκε από το Στάνφορντ και τη Στοκχόλμη για να αρχίσει να εργάζεται στο Ινστιτούτο το φθινόπωρο του 1964. Μετά από δύο χρόνια "σκληρής δουλειάς" βρήκε το περιβάλλον στο Ινστιτούτο πολύ απαιτητικό και το 1967 αποφάσισε να επιστρέψει στο Λουντ μετά από ένα χρόνο. Αργότερα θα σημείωνε ότι η καλύτερη δουλειά του στο Ινστιτούτο έγινε κατά τη διάρκεια του υπόλοιπου έτους.
Μεταγενέστερα χρόνια
Ο Χέρμαντερ παρέμεινε ως επί το πλείστον στο Πανεπιστήμιο του Λουντ ως καθηγητής μετά το 1968, αλλά πραγματοποίησε αρκετές επισκέψεις στις Ηνωμένες Πολιτείες κατά τη διάρκεια των δύο επόμενων δεκαετιών. Επισκέφθηκε το Ινστιτούτο Courant το 1970, καθώς και το Ινστιτούτο Προηγμένων Μελετών το 1971 και κατά τη διάρκεια του ακαδημαϊκού έτους 1977-1978, όταν διεξήχθη ένα ειδικό έτος μικροτοπικής ανάλυσης. Επισκέφθηκε επίσης το Στάνφορντ το 1971, το 1977 και το 1982 και το Πανεπιστήμιο της Καλιφόρνιας στο Σαν Ντιέγκο το χειμώνα του 1990. Ο Χέρμαντερ διετέλεσε για λίγο διευθυντής του Ινστιτούτου Mittag-Leffler στη Στοκχόλμη μεταξύ 1984 και 1986, αλλά δέχτηκε μόνο έναν διετή διορισμό, καθώς "υποψιάστηκε ότι τα διοικητικά καθήκοντα δεν θα του ταίριαζαν καλά", και διαπίστωσε ότι "το προαίσθημά του ήταν σωστό". Διετέλεσε επίσης αντιπρόεδρος της Διεθνούς Μαθηματικής Ένωσης μεταξύ 1987 και 1990. Ο Χέρμαντερ συνταξιοδοτήθηκε ως ομότιμος στο Λουντ τον Ιανουάριο του 1996. Το 2006 τιμήθηκε με το βραβείο Βραβείο Steele για τη Μαθηματική Έκθεση από την Αμερικανική Μαθηματική Εταιρεία.
Το 1988 έλαβε το βραβείο Βολφ "για θεμελιώδες έργο στη σύγχρονη ανάλυση, ιδίως για την εφαρμογή των ψευδοδιαφορικών και ολοκληρωτικών τελεστών Φουριέ σε γραμμικές μερικές διαφορικές εξισώσεις".
Το 2012 επιλέχθηκε ως Μέλος της Αμερικανικής Μαθηματικής Εταιρείας, αλλά πέθανε στις 25 Νοεμβρίου 2012, πριν δημοσιευθεί ο κατάλογος των Μελών.
Σημαντικές δημοσιεύσεις
His book Linear Partial Differential Operators, which largely was the cause for his Fields Medal, has been described as "the first major account of this theory". It was published by Springer-Verlag in 1963 as part of the Grundlehren series.
Hörmander devoted five years to compiling the four-volume monograph, The Analysis of Linear Partial Differential Operators, first published between 1983 and 1985. A follow-up of his Linear Partial Differential Operators, "illustrate[d] the vast expansion of the subject" over the past 20 years, and is considered the "standard of the field". In addition to these works, he has written a recognised introduction to several complex variables based on his 1964 Stanford lectures, and wrote the entries on differential equations in Nationalencyklopedin.
Εξωτερικοί σύνδεσμοι
Κατηγορία:Μαθηματικοί αναλυτές Κατηγορία:Σουηδοί μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα Κατηγορία:Βραβευμένοι με Μετάλλιο Φιλντς
Ώρα στην Ελβετία
Η Ελβετία χρησιμοποιεί μια ενιαία ζώνη ώρας, η οποία συμβολίζεται ως Ώρα Κεντρικής Ευρώπης (CET, UTC+01:00). Η Ελβετία επίσης χρησιμοποιεί τη θερινή ώρα, μεταβαίνοντας στην Θερινή Ώρα Κεντρικής Ευρώπης (CET, UTC+02:00).
Θερινή ώρα
Από το 1981 οι αλλαγές στη θερινή ώρα γίνονται κατά την ημερομηνία που καθορίζεται για την Ευρωπαϊκή Θερινή Ώρα. Πριν από αυτό η θερινή ώρα χρησιμοποιήθηκε το 1941-1942.
Ηλιακή ώρα
Η διαφορά του γεωγραφικού μήκους ανάμεσα στο δυτικό και ανατολικό σημείο της Ελβετίας είναι ισοδύναμο με 4°32′09″, με αποτέλεσμα μια διαφορά περίπου 18 λεπτών από την ηλιακή ώρα.
Βάση δεδομένων ζώνης ώρας IANA
Η βάση δεδομένων ζώνης ώρας IANA περιέχει μία ζώνη για την Ελβετία στο αρχείο zone.tab, που ονομάζεται Europe/Zurich. Οι στήλες επισημασμένες με το * είναι οι στήλες του zone.tab από μόνο του.
*
Ομάδα των Οκτώ
Η λεγόμενη Ομάδα των Οκτώ ή G8, (προφέρεται "τζι-οκτώ"), ονομασία που προήλθε εκ του αγγλικού περιφραστικού όρου Group 8, είναι μια "άτυπη" ομάδα 8 χωρών που θεωρητικά χαρακτηρίζονται ως οι περισσότερο βιομηχανικά ανεπτυγμένες χώρες του κόσμου, και όχι οι πλουσιότερες. Το 2014 ωστόσο η Ρωσία διαφώνησε με τις ΗΠΑ, το Ηνωμένο Βασίλειο και τη Γερμανία και αποχώρησε απο την ομάδα δημιουργώντας έτσι τους G7 (προφέρεται "τζι-επτά"). Η Κίνα το 2014 αρνήθηκε τη συμμετοχή της στην ομάδα μετά από διαφωνία με τις ΗΠΑ και τη Γερμανία αφού είχε καταδικάσει τις κυρώσεις ΗΠΑ και Ε.Ε. στη Ρωσία.
Ομάδα των 6
Η Ομάδα αυτή χαρακτηρίζεται "άτυπη" διότι δεν προβλέπεται η συγκρότησή της από κανένα διεθνή κανονισμό ή συνθήκη. Συγκροτήθηκε αρχικά το 1975, δύο χρόνια ακριβώς μετά την πετρελαϊκή κρίση που δημιούργησε ο ΟΠΕΚ, ως αντίποινα του αραβοϊσραηλινού πολέμου του 1973, κατόπιν πρόσκλησης του τότε Γάλλου Προέδρου Βαλερί Ζισκάρ ντ' Εστέν, προκειμένου ν΄ αντιμετωπιστεί εκείνη η κρίση. Αρχικά προσκλήθηκαν πέντε Χώρες όπου και συγκρότησαν την Ομάδα των Έξι, (G6), στην οποία και συμμετείχαν η Μεγάλη Βρετανία, η Γαλλία, η Δυτική Γερμανία, η Ιαπωνία, η Ιταλία και οι ΗΠΑ.
Ομάδα των 7 και 8
Τον επόμενο χρόνο η ομάδα αυτή διευρύνθηκε με την πρόσκληση και του Καναδά, συγκροτώντας έτσι την Ομάδα των Επτά, (G7). Μετά από 22 χρόνια της αρχικής σύστασης, το 1997 η ομάδα διευρύνθηκε κατά ένα μέλος ακόμη κατόπιν πρόσκλησης του τότε Προέδρου των ΗΠΑ Μπιλ Κλίντον, με την είσοδο και της Ρωσίας, με συνέπεια τη συγκρότηση πλέον της Ομάδας των Οκτώ, στη μορφή που υφίσταται σήμερα. Η Ρωσία προστέθηκε στην ομάδα αυτή μετά την πτώση – αποδόμηση της Σοβιετικής Ένωσης και κυρίως λόγω της σημαντικής γεωπολιτικής της θέσης, και του φυσικού αερίου που της παρέχει μεγάλα έσοδα.
Η Ομάδα των Οκτώ συνέρχεται κατ΄ έτος σε μία από τις Χώρες μέλη που αναλαμβάνει και τη διοργάνωση και στην οποία συμμετέχουν οι πολιτικοί ηγέτες - πρωθυπουργοί ή και άλλες κυβερνητικές ομάδες, ομόλογοι υπουργοί και αξιωματούχοι των Χωρών μελών. Στις διήμερες ή τριήμερες αυτές συνδιασκέψεις της Ομάδας των Οκτώ, συμμετέχει επίσης και εκπρόσωπος της Ευρωπαϊκής Ένωσης, ενώ προσκαλούνται και διάφοροι παρατηρητές Χωρών των λεγομένων αναδυομένων οικονομιών όπως είναι η Κίνα, η Ινδία κλπ., καθώς και Χωρών του λεγόμενου Νότου όπως η Βραζιλία και η Νότια Αφρική.
Αντικείμενο συζητήσεων
Θέματα που κυριαρχούν στις διάφορες συναντήσεις - συσκέψεις της Ομάδας των Οκτώ είναι κυρίως τα διεθνή οικονομικά προβλήματα και εξελίξεις, χωρίς βέβαια να λείπουν και τα πολιτικά ζητήματα, που μπορεί ν΄ αφορούν κάποια Χώρα ή ακόμα και θέματα περιβάλλοντος. Οι αποφάσεις που λαμβάνονται είναι συνήθως ομόφωνες, χωρίς όμως αυτό να σημαίνει ότι είναι και δεσμευτικές ή υποχρεωτικές για τα μέλη, πλην όμως αποτελούν κοινές κατευθύνσεις επί της διεθνούς οικονομίας και ακολουθούμενης πολιτικής.
Σημειώνεται ότι οι Χώρες - μέλη της Ομάδας της Οκτώ αντιπροσωπεύουν μόνο το 14% του πληθυσμού της Γης, και περίπου το 60 με 65% του παγκόσμιου ΑΕΠ (Ακαθάριστου Εθνικού Προϊόντος). Το γεγονός αυτό αποτελεί την κύρια αιτία πολλών επικρίσεων, κατά καιρούς, σε βάρος της Ομάδας ότι αποτελεί μια λέσχη των πλουσίων Χωρών που κυριαρχούν στη Δύση, με ότι συνεπάγεται αυτό. Εντούτοις, στις αποφάσεις που λαμβάνει η Ομάδα αυτή δεν είναι σπάνιες και οι μεταξύ των μελών διαφωνίες και αντιπαραθέσεις όπως συνέβησαν σε θέματα περιβάλλοντος και ειδικότερα επί του Πρωτοκόλλου του Κιότο για την εκπομπή αερίων που συμβάλλουν στο φαινόμενο του θερμοκηπίου.
Μέλη
Οι χώρες που συγκροτούν την Ομάδα των Οκτώ "G8" κατ΄ αλφαβητική σειρά είναι οι εξής:
Δείτε επίσης
Κατηγορία:Διεθνείς οργανισμοί
Δήμος Νυαμασέκε
Ο Δήμος Νυαμασέκε είναι ένας δήμος της Ρουάντα. Ανήκει στην Δυτική Επαρχία. Η πρωτεύουσά του είναι η Νυαμασέκε ή Καγκάνο.
Κοινότητες
Ο Δήμος Νυαμασέκε διαιρείται σε 15 κοινότητες:
Δείτε επίσης
ν Κατηγορία:Δυτική Ρουάντα
Ασπαλακίδες
Οι Ασπαλακίδες (Talpidae) αποτελούν οικογένεια μικρών θηλαστικών της τάξης των Ευλιπότυφλων και περιλαμβάνουν τους ασπάλακες και τα ντεσμάν. Είναι ζώα μικρά. Έχουν γενικά μακρύ και στενό ρύγχος. Τα μπροστινά τους πόδια είναι ιδιαίτερα ανεπτυγμένα. Φέρουν μικρά ή καλυμμένα μάτια καθώς είναι προσαρμοσμένα σε υπόγεια διαβίωση.
Πολυμερές
Διάκριση
Τα πολυμερή διακρίνονται εκ της προέλευσής τους σε φυσικά πολυμερή και συνθετικά πολυμερή. Τέτοια φυσικά πολυμερή είναι για παράδειγμα το DNA, το καουτσούκ, το άμυλο, η κυτταρίνη, οι πρωτεΐνες κ.λπ., ενώ συνθετικά πολυμερή είναι τα πλαστικά, οι εκρηκτικές ύλες, οι λευκαντικές ουσίες, τα σαπούνια κ.λπ.
Επίσης, διακρίνονται σε θερμοπλαστικά, ελαστομερή και θερμοσκληρυνόμενα. Οι σιλικόνες είναι πολυμερή υλικά, τα οποία περιέχουν πυρίτιο, οξυγόνο, υδρογόνο, άνθρακα αλλά και άλλα στοιχεία, καθώς και οργανικές ομάδες.
Φυσικά
Φυσικά πολυμερή υλικά είναι τα εξής: κάνναβη, κέλυφος, κεχριμπάρι, μαλλί, μετάξι και φυσικό καουτσούκ, που έχουν χρησιμοποιηθεί για αιώνες. Υπάρχει μια ποικιλία άλλων φυσικών πολυμερών, όπως η κυτταρίνη, η οποία είναι το κύριο συστατικό του ξύλου και του χαρτιού, καθώς επίσης και η λιγνίνη, που είναι ετερογενές φυσικό πολυμερές.
Συνθετικά
Συνθετικά πολυμερή είναι αυτά που παράγονται με τη βοήθεια της χημείας, και περιλαμβάνουν: πολυαιθυλένιο, πολυπροπυλένιο, πολυστυρόλιο, πολυβινυλοχλωρίδιο, συνθετικό καουτσούκ, ρητίνη φαινόλης-φορμαλδεΰδης, νεοπρένιο, νάιλον, πολυακρυλονιτρίλιο, σιλικόνη και πολλά άλλα. Περισσότεροι από 330 εκατομμύρια τόνοι αυτών των πολυμερών παράγονται κάθε χρόνο (στοιχεία έτους 2015).
2389 Ντίμπα
Ο Ντίμπα (Dibaj) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστροφυσικού Ερνστ Απούσεβιτς Ντίμπα (Эрнст Апушевич Дибай, 1931-1983).
Φυσικά χαρακτηριστικά
Τα φυσικά χαρακτηριστικά του Ντίμπα είναι άγνωστα.
Εξωτερικοί σύνδεσμοι-πηγές
Ντιμπα
Ώρα στη Μάλτα
Η Ώρα στη Μάλτα ακολουθεί την Ώρα Κεντρικής Ευρώπης (CET, UTC+01:00), η οποία είναι μία ώρα μπροστά από τη Συντονισμένη Παγκόσμια Ώρα (UTC). Η Μάλτα εφαρμόζει τη θερινή ώρα από την τελευταία Κυριακή του Μαρτίου μέχρι την τελευταία Κυριακή του Οκτωβρίου. Η Europe/Malta είναι η μόνη ζώνη της βάσης δεδομένων ζώνης ώρας IANA για τη Μάλτα.
Παραπομπές
*
Still Standing (Ελλάδα)
Το "Still Standing" ήταν η ελληνική εκδοχή του ισραηλινού τηλεπαιχνιδιού γνώσεων "La'uf al HaMillion" και είχε προβληθεί από τον τηλεοπτικό σταθμό ΑΝΤ1 τις σεζόν 2017-2021. Παρουσιάστρια ήταν η Μαρία Μπεκατώρου.
Κανόνες
Ένας κεντρικός παίκτης προσπαθεί να κερδίσει δέκα παίκτες που βρίσκονται γύρω του. Ο κεντρικός παίκτης διαλέγει με ποιόν από τους παίκτες θέλει να μονομαχήσει. Όποιος παίκτης χάσει, ανοίγει η καταπακτή και πέφτει στο "κενό". Και το παιχνίδι συνεχίζεται έτσι μέχρι ο κεντρικός παίχτης να χάσει ή να κερδίσει τους αντίπαλούς του και να κερδίσει 30.000 €. Ο κεντρικός παίκτης διαθέτει 3 πάσο τα οποία χρησιμοποιεί αν δεν ξέρει την απάντηση. Επίσης, κάθε παίκτης, εκτός από τον κεντρικό παίκτη, έχει ένα κέρμα μπροστά του. Αν κερδίσει τη μονομαχία ο κεντρικός παίκτης, κερδίζει αυτός τα χρήματα του κέρματος που βρίσκεται μπροστά από τον παίκτη με τον οποίο μονομαχεί ενώ αν κερδίσει τη μονομαχία ο άλλος παίκτης, παίρνει τα χρήματα αυτός. Στην 1η σεζόν (2017 - 2018) όταν ο κεντρικός παίκτης έχανε έπαιρνε τη θέση του ένας νέος παίκτης.
Απ' τη 2η σεζόν (2018 - 2019) και ύστερα όταν ο κεντρικός παίκτης τύχει να χάσει, παίρνει τη θέση του ο παίκτης ο οποίος τον έχει μόλις κερδίσει και παραλλήλως κερδίζει τα χρήματα τα οποία βρίσκονται στο κέρμα μπροστά του. Επίσης, στη 2η σεζόν, εκτός από τις βασικές ερωτήσεις, προστέθηκαν και τρεις κατηγορίες ερωτήσεων: "Βρες τον στίχο", "Εικόνες" και "Αναγραμματισμός". Στην 3η σεζόν προστέθηκε μια ακόμα νέα κατηγορία: "Η λίστα" και στην 4η οι κατηγορίες: "Βρες το στίχο - Video edition", "Ναι ή όχι" και "Ποιος το είπε". Επίσης στην 4η σεζόν προστέθηκε ο Bonous round όπου ο κεντρικός παίκτης επιλέγει εκείνος την κατηγορία με την οποία θ' αντιμετωπίσει τον αντίπαλο.
Αν ο κεντρικός παίκτης φτάσει στον 7ο αντίπαλο και τον κερδίσει, βγαίνει απ' την καταπακτή επειδή έχει τη δυνατότητα να φύγει απ' το παιχνίδι παίρνοντας το μισό ποσό απ' αυτό το οποίο βρίσκεται στον πίνακα συν το ποσό το οποίο είχε στο κέρμα του σαν αντίπαλος. Αν όμως πει ότι παραμένει στο παιχνίδι, παίρνει δώρο ένα ακόμα πάσο, ξαναμπαίνει στην καταπακτή και αντιμετωπίζει τον 8ο αντίπαλο. Αν τον κερδίσει και αυτόν, ξαναβγαίνει απ' την καταπακτή επειδή τότε πλέον μπορεί να φύγει απ' το παιχνίδι με όλο το ποσό το οποίο έχει συγκεντρωθεί μέχρι τότε.
Σύμφωνα με τα στατιστικά δεδομένα, σε πολύ σπάνιες περιπτώσεις έχει συμβεί κεντρικός παίκτης να έφτασε μέχρι το 10ο αντίπαλο και να κέρδισε τα 30.000 ευρώ. Οι περισσότεροι εγκαταλείπουν το παιχνίδι μόλις φτάσουν στον 7ο ή στον 8ο αντίπαλο. Επίσης στην περίπτωση που έχουν φύγει όλοι οι υπόλοιποι αντίπαλοι και έχει μείνει μόνο ένας τελευταίος και αποφασίσει ο κεντρικός παίκτης να τον αντιμετωπίσει και αυτόν, αυτός δεν διεκδικεί το ποσό το οποίο βρίσκεται στο κέρμα το οποίο έχει μπροστά του αλλά το ποσό το οποίο έχει συγκεντρωθεί μέχρι εκείνη τη στιγμή στον πίνακα.
Still Standing: Golden Edition
Το Still Standing: Golden Edition ήταν μια spin-off εκπομπή του Still Standing, η οποία προβλήθηκε το 2020 και έγινε με αφορμή τα 30 χρόνια λειτουργίας του ANT1. Ως παίκτες βρίσκονται ηθοποιοί, παρουσιαστές, δημοσιογράφοι αλλά και τραγουδιστές που συμμετείχαν σε σειρές και εκπομπές του τηλεοπτικού σταθμού. Οι ερωτήσεις έχουν θέμα σειρές και εκπομπές του σταθμού, καθώς και άτομα που πέρασαν από τα τηλεοπτικά πλατώ του σταθμού.
Απήχηση
Το τηλεπαιχνίδι, μετά την επιτυχία του, ανανεώθηκε το 2018 για 2η σεζόν, ενώ το 2019 ανακοινώθηκε ότι θα συνεχίσει και για 3η. Το 2020 ανακοινώθηκε ότι θα συνεχίσει για 4η σεζόν. Το 2021 ανακοινώθηκε ότι το τηλεπαιχνίδι δεν θα συνεχίσει για 5η σεζόν, ολοκληρώνοντας έτσι τον κύκλο του στα 665 επεισόδια. Η 1η σεζόν ολοκληρώθηκε σε 178 επεισόδια, η 2η σε 192, η 3η σε 135, ενώ η 4η και τελευταία σε 150.
Παραπομπές
<references group="https://www.antenna.gr/stillstanding" />https://www.antenna.gr/stillstanding
Κατηγορία:Ελληνικά τηλεπαιχνίδια
Σίμος Ιωαννίδης Φλώρινας
250px|thumb|Άποψη του χωριού το χειμώνα
Ο Σίμος Ιωαννίδης ανήκει στον Δήμο Φλώρινας και βρίσκεται σε οδική απόσταση 5 περίπου χιλιομέτρων δυτικά από την πόλη της Φλώρινας. Το μεσοσταθμικό υψόμετρο του χωριού είναι 820 μέτρα πάνω από την επιφάνεια της θάλασσας. Κοντινότερος οικισμός είναι η Καλογερίτσα, προς τα νοτιοδυτικά.
Πληθυσμιακά στοιχεία
Η εξέλιξη του πληθυσμού του Σίμου Ιωαννίδη στις επίσημες απογραφές φαίνεται στον πίνακα:
Ο ταχυδρομικός κωδικός του Σίμου Ιωαννίδη είναι 531 00.
Πηγές
Κατηγορία:Χωριά του νομού Φλώρινας Κατηγορία:Δήμος Φλώρινας
Γεράνι Χανίων
Το Γεράνι (επίσημο: το Γεράνιον) είναι χωριό και έδρα ομώνυμης κοινότητας καθώς και έδρα του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας.
Ιστορικά στοιχεία
Ο Φραντσέσκο Μπαρότσι το αναφέρει το 1577 ως Gierani. Στην απογραφή του Καστροφύλακα (Κ223) αναφέρεται ως Gerani με 149 κατοίκους. Ο Αυτοκινητόδρομος 90 (αναβάθμιση της Εθνικής Οδού 90) έχει έξοδο στα 12,7 χλμ. από τον Κίσσαμο στο χωριό αυτό. Παράγει λάδι και σταφίδες.
Δείτε επίσης
Κοινότητα Γερανίου
Παραπομπές
Κατηγορία:Δήμος Πλατανιά Κατηγορία:Χωριά του νομού Χανίων
Φούρνος μικροκυμάτων
thumb|right|350px|Τυπικός φούρνος μικροκυμάτων για οικιακή χρήση Ο φούρνος μικροκυμάτων είναι μία ηλεκτρική συσκευή που χρησιμοποιείται για την παρασκευή γευμάτων ή την θέρμανση τροφίμων μέσω διηλεκτρικής θέρμανσης. Χρησιμοποιεί ακτινοβολία μικροκυμάτων για να διεγείρει μόρια νερού και άλλων πολωμένων μορίων μέσα στο τρόφιμο. Αυτή η διέγερση είναι αρκετά ομοιόμορφη ώστε να θερμαίνεται σε όλο τον όγκο του τροφίμου, ένα χαρακτηριστικό που δεν υπάρχει σε καμία άλλη μέθοδο θέρμανσης τροφίμων.
Οι φούρνοι μικροκυμάτων θερμαίνουν τα τρόφιμα γρήγορα και αποδοτικά, όμως δεν τα ψήνουν όπως κάνουν οι παραδοσιακοί φούρνοι. Αυτό τους καθιστά ακατάλληλους για προετοιμασία συγκεκριμένων τροφίμων. Παρόλο που υπάρχει ο κίνδυνος διαφυγής ακτινοβολίας μικροκυμάτων έξω από το φούρνο, ο φόβος ότι τα μικροκύματα μπορούν να αλλοιώσουν τα τρόφιμα είναι, εν πολλοίς, αβάσιμος. Ο φόβος αυτός μάλλον προέρχεται από την αντίληψη ότι η «ακτινοβολία» είναι κάτι βλαβερό.
Ιστορική Εξέλιξη
Η θέρμανση τροφίμων από ακτινοβολία μικροκυμάτων ανακαλύφθηκε τυχαία τη δεκαετία του 1940. Ο Πέρσι Σπένσερ (Percy Spencer), ένας αυτοδίδακτος μηχανικός έφτιαχνε μάγνητρα για ραντάρ ως εργαζόμενος της εταιρίας Raytheon. Καθώς εργαζόταν σε ένα ενεργοποιημένο ραντάρ παρατήρησε πως μία σοκολάτα που είχε στην τσέπη του άρχισε να λιώνει. Το ραντάρ είχε λιώσει τη σοκολάτα μέσω μικροκυμάτων. Το πρώτο τρόφιμο που ετοιμάστηκε εκούσια με μικροκύματα από τον Σπένσερ ήταν ποπ κορν.
Προς το τέλος της δεκαετίας του 1970 η τεχνολογία είχε εξελιχθεί αρκετά και οι τιμές είχαν ξεκινήσει να πέφτουν σημαντικά. Πλέον οι φούρνοι μικροκυμάτων είναι ιδιαίτερα προσιτοί οικονομικά και έχουν εξαπλωθεί σε πολλά νοικοκυριά.
Αρχές Λειτουργίας
thumb|right|200px|Τετμημένο μάγνητρο ώστε να φαίνεται το εσωτερικό του Ένας φούρνος μικροκυμάτων αποτελείται από:
Ο φούρνος μικροκυμάτων λειτουργεί ακτινοβολώντας μη ιονίζουσα ακτινοβολία μικροκυμάτων, συνήθως συχνότητας 2,45 Ghz (που αντιστοιχεί σε μήκος κύματος 12,24 εκατοστών), πάνω στα τρόφιμα. Η ακτινοβολία μικροκυμάτων βρίσκεται ακριβώς πριν το υπέρυθρο φάσμα ακτινοβολίας (μετά το υπέρυθρο ακολουθεί το ορατό φως). Το νερό, το λίπος και άλλες ουσίες απορροφούν ενέργεια από την ακτινοβολία μικροκυμάτων με μία διαδικασία που ονομάζεται διηλεκτρική θέρμανση.
Ο θάλαμος θέρμανσης τροφίμων αποτελεί ένα κλωβό του Faraday που εμποδίζει την ακτινοβολία να διαφύγει στον περιβάλλοντα χώρο.
Πλεονεκτήματα και χαρακτηριστικά ασφαλείας
Οι εμπορικοί φούρνοι μικροκυμάτων χρησιμοποιούν όλοι χρονόμετρο, και ο φούρνος σβήνει μετά από τον χρόνο που έχουμε καθορίσει.
Οι φούρνοι μικροκυμάτων θερμαίνουν τα τρόφιμα, χωρίς να ζεσταθούν τα ίδια τα μαγειρικά σκεύη. Αφαιρώντας μια κατσαρόλα από μια εστία μαγειρέματος, αν δεν είναι επαγωγική εστία, αφήνουμε ένα επικίνδυνο στοιχείο θέρμανσης καυτό για κάποιο χρονικό διάστημα. Ομοίως, κατά τη λήψη μιας κατσαρόλας από ένα συμβατικό φούρνο, τα χέρια κάποιου εκτίθενται στα πολύ θερμά τοιχώματα του φούρνου. Ένας φούρνος μικροκυμάτων δεν παρουσιάζει αυτό το πρόβλημα.
Τρόφιμα και σκεύη μαγειρικής που λαμβάνονται από ένα φούρνο μικροκυμάτων είναι σπάνια πολύ θερμότερα από 100° C (212° F). Τα μαγειρικά σκεύη μετά απο χρήση σε φούρνο μικροκυμάτων είναι συχνά πολύ πιο κρύα από το φαγητό, επειδή το σκεύος είναι διαπερατό στα μικροκύματα, τα μικροκύματα θερμαίνουν το φαγητό απευθείας και το σκεύος θερμαίνεται έμμεσα από τα τρόφιμα.. Τρόφιμα και μαγειρικά σκεύη από ένα συμβατικό φούρνο, είναι στην ίδια θερμοκρασία όπως και το υπόλοιπο του φούρνου, μία τυπική θερμοκρασία μαγειρέματος είναι 180° C (356° F). Αυτό σημαίνει ότι οι συμβατικοί φούρνοι μπορεί να προκαλέσουν πιο σοβαρά εγκαύματα.
Η χαμηλότερη θερμοκρασία μαγειρέματος (το σημείο βρασμού του νερού) είναι ένα σημαντικό πλεονέκτημα ασφαλείας σε σύγκριση με το ψήσιμο στο φούρνο ή το τηγάνισμα, διότι εξαλείφει τον σχηματισμό πίσσας και καρβουνίσματος, τα οποία είναι καρκινογόνα. Η ακτινοβολία μικροκυμάτων διαπερνά επίσης βαθύτερα, έτσι ώστε το τρόφιμο θερμαίνεται από τη δική του εσωτερική περιεκτικότητα σε νερό. Αντίθετα, οι συμβατικοί φούρνοι, ζεσταίνουν την επιφάνεια, ενώ το εσωτερικό είναι ακόμα κρύο. Η προ-θέρμανση των τροφίμων σε φούρνο μικροκυμάτων πριν από την τοποθέτηση τους στον συμβατικό φούρνο ή το τηγάνι μειώνει τον χρόνο που χρειάζεται για να ζεσταθεί το φαγητό και μειώνει το σχηματισμό του καρκινογόνου καρβουνίσματος. Σε αντίθεση με το τηγάνισμα και το ψήσιμο, ο φούρνος μικροκυμάτων δεν παράγει ακρυλαμίδη στις πατάτες. Σε αντίθεση με το βαθύ τηγάνισμα, δεν μειώνει αισθητά τα γλυκοαλκαλοειδή (π.χ. σολανίνη) επίπεδα. Το ακρυλαμίδιο έχει βρεθεί σε άλλα προϊόντα, όπως τα ποπ κορν για φούρνους μικροκυμάτων.
Επιδράσεις στα τρόφιμα και τα θρεπτικά συστατικά
Συγκριτικές μελέτες μεθόδους μαγειρέματος έχουν διαπιστώσει ότι, αν χρησιμοποιηθεί σωστά, το μαγείρεμα με μικροκύματα δεν επηρεάζει την περιεκτικότητα σε θρεπτικά συστατικά των τροφών σε μεγαλύτερο βαθμό από ό, τι το συμβατικό μαγείρεμα, και ότι υπάρχει μια τάση προς μεγαλύτερη κατακράτηση πολλών μικροθρεπτικών ουσιών με τα μικροκύματα, πιθανώς λόγω του μειωμένου χρόνου προετοιμασίας. Να ζεστάνουμε ανθρώπινο γάλα σε υψηλές θερμοκρασίες αντενδείκνυται, λόγω της σημαντικής μείωσης της δραστικότητας των αντι-μολυσματικών παραγόντων.
Οποιαδήποτε μορφή του μαγειρέματος θα καταστρέψει ορισμένα θρεπτικά συστατικά στα τρόφιμα, αλλά οι βασικές μεταβλητές είναι πόσο νερό χρησιμοποιείται στο μαγείρεμα, πόση ώρα είναι μαγειρεμένο το φαγητό, και σε ποια θερμοκρασία. Τα θρεπτικά συστατικά χάνονται κατά κύριο λόγο από την έκπλυση με το μαγείρεμα, το οποίο τείνει να καταστήσει πιο υγιεινό το μαγείρεμα με μικροκύματα, λόγω και των συντομότερων χρόνων μαγειρέματος που απαιτεί. Όπως και οι άλλες μέθοδοι θέρμανσης, τα μικροκύματα μετατρέπουν τη βιταμίνη Β12 από ενεργή σε ανενεργή μορφή. Το πόσο αδρανοποιείται εξαρτάται από τη θερμοκρασία που έφθασε, καθώς και το χρόνο μαγειρέματος. Το βράσιμο τροφίμων φτάνει σε ένα μέγιστο των 100° C (212° F) (το σημείο βρασμού του νερού), ενώ τρόφιμα στα μικροκύματα μπορεί να φτάσουν τοπικά υψηλότερες θερμοκρασίες, οδηγώντας σε ταχύτερη διάσπαση της βιταμίνης Β12. Το υψηλότερο ποσοστό απώλειας αντισταθμίζεται εν μέρει από τους μικρότερους χρόνους μαγειρέματος που απαιτείται. Μια ενιαία μελέτη έδειξε ότι σε φούρνο μικροκυμάτων το μπρόκολο χάνει το 74% ή περισσότερο των φαινολικών ενώσεων (97% των φλαβονοειδών), ενώ όταν βράζει χάνει το 66% των φλαβονοειδών, και σε υψηλής πίεσης βρασμό χάνει 47%, αν και η μελέτη έχει αντικρουστεί από άλλες μελέτες. Για την ελαχιστοποίηση των φαινολικών απωλειών στις πατάτες, ο φούρνος μικροκυμάτων πρέπει να λειτουργεί στα 500W.
Το σπανάκι διατηρεί σχεδόν όλο το φυλλικό οξύ όταν μαγειρεύεται σε φούρνο μικροκυμάτων, σε σύγκριση, χάνει περίπου 77%, όταν βράζεται, λόγω απόπλυσης των θρεπτικών συστατικών. Μπέικον μαγειρεμένα με μικροκύματα έχουν σημαντικά χαμηλότερα επίπεδα καρκινογόνων νιτροζαμινών από το συμβατικά μαγειρεμένο μπέικον. Στον ατμό τα λαχανικά τείνουν να διατηρούν περισσότερα θρεπτικά συστατικά από όταν μαγειρεύονται στα μικροκύματα ή από όταν μαγειρεύονται σε εστίες μαγειρέματος. Το μαγείρεμα στα μικροκυμάτα είναι 3-4 φορές πιο αποτελεσματικό από ό, τι το βράσιμο στην διατήρηση των υδατοδιαλυτών βιταμινών φολικού οξέος, θειαμίνη και ριβοφλαβίνη, με την εξαίρεση του ασκορβικού οξέος, του οποίου χάνεται 28,8% (έναντι 16% στο βράσιμο).
Εξωτερικοί σύνδεσμοι
Κατηγορία:Οικιακές συσκευές
C2H5NO2
Ο μοριακός τύπος C2H5NO2 μπορεί να αναφέρεται στα ακόλουθα 62 ισομερή:
Διεθνές Αεροδρόμιο Βρυξελλών
Το Διεθνές Αεροδρόμιο των Βρυξελλών βρίσκεται στο Βέλγιο, βορειοανατολικά των Βρυξελλών και εξυπηρετεί εκατομμύρια επιβάτες το χρόνο. Το 2015, περισσότεροι από 23 εκκατομύρια επιβάτες το χρησιμοποιήσαν για τις μετακινήσεις τους, κάνοντάς το 21ο πιο δημοφιλές αεροδρόμιο της Ευρώπης. Αναλυτικά, τοποθετείται στο Ζάβεντεμ (Zaventem) και πιο συγκεκριμένα στο Diegem περιοχή της πόλης Μέχελεν, και στο Steenokkerzeel, στη Φλαμανδική περιοχή του Βελγίου. Διαθέτει ένα τερματικό σταθμό με δύο υπο-τερματικούς σταθμούς, Α και Β, απ' όπου αναχωρούν και προσγειώνονται πτήσεις εσωτερικού όπως και πτήσεις εντός και εκτός Ευρώπης. Συνολικά 260 αεροπορικές εταιρείες και 6.000 εργαζόμενοι απασχολούνται στο αεροδρόμιο των Βρυξελλών, ενώ οι πιο συχνοί προορισμοί είναι για Αγγλία, Ολλανδία, Ιταλία, Γερμανία και Ισπανία. Η Brussels Airlines και η TUIfly Belgium έχουν ως έδρα το αεροδρόμιο.
C2H5NO2
Κατηγορία:Αποσαφηνίσεις χημικών τύπων
Διεθνές Αεροδρόμιο Βρυξελλών
Η εταιρεία που εκμεταλλεύεται το αεροδρόμιο είναι η The Airport Airport Company N.V./S.A., ενώ πριν τις 19 Οκτωβρίου 2006, η ονομασία της ήταν BIAC (Διεθνής Αερολιμένας των Βρυξελλών), η οποία δημιουργήθηκε από το βελγικό κράτος μέσω της συγχώνευσης της BATC με το προσωπικό εδάφους του RLW / RVA. Από το 2011, ο αερολιμένας ανήκει στην Toronto - που αποτελείται από τις Ontario Teachers' Pension Plan (39%), Macquarie Group (Macquarie European Infrastructure Fund I και Macquarie European Infrastructure Fund III) (36%) και τη Βελγική Κυβέρνηση (25%).
Στις 22 Μαρτίου 2016 η αίθουσα αναχωρήσεων του αεροδρομίου υπέστη σοβαρές ζημίες από τρομοκρατικές ενέργειες. Ο αερολιμένας έκλεισε μέχρι τις 3 Απριλίου 2016, ενώ όταν άνοιξε εκ νέου προσέφερε εγκαταστάσεις μειωμένες κατά 20% της προηγούμενης ικανότητάς του. Από τότε επέστρεψε σε πλήρη λειτουργία, με ρεκόρ 90.000 επιβατών στις 29 Ιουλίου 2016.
Πρώτα χρόνια
Η προέλευση του αεροδρομίου των Βρυξελλών στο Zaventem χρονολογείται από το 1940, όταν η γερμανική κατοχική δύναμη ζήτησε 600 στρέμματα γεωργικών εκτάσεων που προορίζονται ως εφεδρικό αεροδρόμιο ("Steenokkerzeel"). Εκεί το εγκατέστησε και δημιούργησε 3 διαδρόμους με σχήμα τρίγωνου: διαδρόμου 02/20, διαδρόμου 07L / 25R (και οι δύο είναι ακόμα σε χρήση σήμερα) και διαδρόμου 12/30. Τα κτίρια του αεροδρομίου κατασκευάστηκαν στον κοντινό δήμο Melsbroek και όχι στο Zaventem, για το λόγο αυτό το αεροδρόμιο ήταν γνωστό στους ντόπιους, όπως το Melsbroek (στα ολλανδικά) (ή το "Fliegerhorst Melsbroek" στα γερμανικά). Υπάρχει ένας αστικός μύθος ότι ο χώρος του αεροδρομίου επιλέχθηκε από τους Γερμανούς αφού ζήτησε από τους ντόπιους να το χτίσουν - οι Βέλγοι έδειχναν στη θέση αυτή, καθώς είχε συχνά ομίχλη.
Μετά την απελευθέρωση, στις 3 Σεπτεμβρίου 1944, το Melsbroek έπεσε στα χέρια των Βρετανών. Όταν το παλιό πολιτικό αεροδρόμιο του Haren ξεπέρασε τις ανάγκες του, οι βελγικές αρχές αποφάσισαν να χρησιμοποιήσουν το αεροδρόμιο στο Melsbroek για το νέο εθνικό αεροδρόμιο. Μέχρι το 1948, ένα νέο κτίριο τερματικού κατασκευάστηκε για να αντικαταστήσει το παλιό ξύλινο κτίριο. Την ίδια χρονιά αυξήθηκαν τα μήκη και των δύο διαδρόμων 02/20 και 07L / 25R, στα 1.200 μ. (3.900 πόδια) και 2.450 μ. αντίστοιχα, ενώ ο 12/30 παρέμεινε στα 1.300 μέτρα (4.300 πόδια). Το πολιτικό αεροδρόμιο του Melsbroek εγκαινιάστηκε επίσημα από τον πρίγκηπα Κάρολο της Φλάνδρας στις 20 Ιουλίου 1948. Από το 1948 έως το 1956 πολλά άλλα κτίρια και εγκαταστάσεις κατασκευάστηκαν.
Το 1955 κατασκευάστηκε σιδηροδρομική γραμμή από το κέντρο των Βρυξελλών μέχρι το αεροδρόμιο. Η γραμμή άνοιξε επίσημα από τον βασιλιά Baudouin στις 15 Μαΐου 1955.
Ανάπτυξη μέχρι τη δεκαετία του 1960
Κατά τη διάρκεια της ανάπτυξης της αεροπορίας τη δεκαετία του 1960 και τη δεκαετία του 1970, κατασκευάστηκαν πολλά νέα κτήρια. Ένας νέος τερματικός σταθμός κατασκευάστηκε το 1976. Το 1994 κατασκευάστηκε ολοκαίνουριος τερματικός σταθμός δίπλα στον παλιό κτίριο του 1958. Δύο παλιές προβλήτες κατεδαφίστηκαν και αντικαταστάθηκαν από σύγχρονες. Το 2002, εν μέσω της αναταραχής από την κατάρρευση της εθνικής αεροπορικής εταιρείας Sabena, ανοίχθηκε μια νέα αποβάθρα.
Το 2005, το αεροδρόμιο βραβεύτηκε ως το καλύτερο αεροδρόμιο στην Ευρώπη από τον Διεθνή Σύνδεσμο Αερομεταφορών (ACI / IATA), με βάση μια έρευνα σε πάνω από 100.000 επιβάτες παγκοσμίως. Το αεροδρόμιο των Βρυξελλών συνέχισε να εμφανίζεται στους καταλόγους κορυφαίων αερολιμένων από το 2012. Στις 12 Δεκεμβρίου 2005 άνοιξε απευθείας σύνδεση με το Λούβεν και τη Λιέγη, οι οποίες είναι πόλεις του Βελγίου.
Το 2007 ο αερολιμένας εξυπηρέτησε 17,8 εκατομμύρια επιβάτες, σημειώνοντας αύξηση 7% σε σχέση με το 2006. Ο όγκος των εμπορευματικών μεταφορών το ίδιο έτος ανήλθε σε 780.000 τόνους, σημειώνοντας αύξηση 8,9% σε σχέση με το 2006. Το 2008 εξυπηρετήθηκαν 18,5 εκατομμύρια επιβάτες, αύξηση 3,7% σε σχέση με το προηγούμενο έτος.
Η διακοπή λειτουργίας της αεροπορικής εταιρίας Sabena σήμανε μια απότομη πτώση της επιβατικής κίνησης, ένα χτύπημα από το οποίο ο αερολιμένας ανακτάται σταδιακά. Το μέλλον του αεροδρομίου απειλείται από διαφωνία μεταξύ των κυβερνήσεων της Φλάνδρας και της πρωτεύουσας των Βρυξελλών σχετικά με τη διακοπή εναέριας κυκλοφορίας κατά τη διάρκεια της νύχτας.
Σύμφωνα με ανεπίσημη μελέτη, ο αερολιμένας των Βρυξελλών είναι ο πιο θορυβώδης αερολιμένας των 30 ευρωπαϊκών αερολιμένων όσον αφορά τα επίπεδα θορύβου που δημιουργούνται και τον αριθμό των προσώπων που επηρεάζονται από τις διαδικασίες απογείωσης και προσγείωσης.
2016 Βομβιστικές Επιθέσεις Βρυξελλών
Στις 22 Μαρτίου 2016, πραγματοποιήθηκαν δύο εκρήξεις στο αεροδρόμιο των Βρυξελλών στις 07:58 τοπική ώρα. Η μία συνέβη κοντά στα γραφεία check-in της αεροπορικής εταιρίας American Airlines και της Brussels Airlines και η άλλη δίπλα σε μία καφετέρια Starbucks. Μια τρίτη βόμβα βρέθηκε στο αεροδρόμιο και πυροδότησε μια ελεγχόμενη έκρηξη. Ο αερολιμένας έκλεισε μετά τις επιθέσεις μέχρι τις 3 Απριλίου, όταν άνοιξε εκ νέου με προσωρινές εγκαταστάσεις και με μειωμένες δυνατότητες κατά 20% σε σχέση με την προηγούμενη δυνατότητα χωρητικότητας επιβατών. Οι πτήσεις που συνδέονται με το αεροδρόμιο των Βρυξελλών είτε ακυρώθηκαν είτε εκτράπηκαν σε κοντινά αεροδρόμια όπως το αεροδρόμιο Brussels South Charleroi, το διεθνές αεροδρόμιο Οστεντ-Μπριζ και το Schiphol. Στις 09:11 CET, πραγματοποιήθηκε έκρηξη στο σταθμό μετρό Maelbeek.
thumb|right|300px|Άποψη του αεροδρομίου από ψηλά
Τερματικός Σταθμός A
Ο τερματικός σταθμός Pier A είναι ο νεότερος στο αεροδρόμιο των Βρυξελλών και άνοιξε στις 15 Μαΐου 2002. Αρχικά, προοριζόταν για την υποστήριξη πτήσεων από και προς τις χώρες Σένγκεν (πύλες A). Ωστόσο, από τις 15 Οκτωβρίου 2008 όλες οι πτήσεις των αεροπορικών εταιρειών Brussels Airlines προς προορισμούς της Αφρικής διεκπεραιώνονται επίσης σε αυτόν τον τερματικό σταθμό. Ως εκ τούτου, ο συνοριακός έλεγχος εγκαταστάθηκε προς το τέλος του τερματικού σταθμού για να δημιουργηθεί μια νέα πρόσβαση. Ως αποτέλεσμα, οι πύλες Α61-72 μετονομάστηκαν σε Τ61-72. Αργότερα, η καθημερινή πτήση της Brussels Airlines στη Νέα Υόρκη μεταφέρθηκε επίσης από τον τερματικό σταθμό Β.
Μέχρι τις 26 Μαρτίου 2015, ο τερματικός σταθμός Α συνδέθηκε με το κεντρικό κτίριο μέσω σήραγγας μήκους 400 μέτρων (1.300 πόδια). Κάθε προβλήτα χρησιμοποίησε τη δική του ζώνη ασφαλείας, οπότε μεταφέρθηκε μεταξύ τους ένας έλεγχος ασφάλειας. Αυτή η σήραγγα αντικαταστάθηκε από το "Connector", ένα νέο κτίριο που συνδέει και τα δύο προβλήτες πάνω από το έδαφος και επιτρέπει στους επιβάτες να περπατούν κατευθείαν από το check-in στην πύλη τους στην προβλήτα Α ή Β, χωρίς να αλλάζουν επίπεδα ή κτήρια. Το κτίριο παρέχει στους επιβάτες που φτάνουν μια ομαλή και άνετη διέλευση στην αίθουσα παραλαβής αποσκευών και την έξοδο. Επιπλέον, ο έλεγχος των συνοριακών ελέγχων έχει μετεγκατασταθεί (η μεγαλύτερη της Ευρώπης) μέσα στον σύνδεσμο, πράγμα που σημαίνει ότι οι ανταπροκρίσεις δεν απαιτούν επιπλέον έλεγχο ασφάλειας.
Τερματικός Σταθμός B
Ο τερματικός σταθμός B είναι ο παλαιότερος που χρησιμοποιείται ακόμη και σήμερα στο αεροδρόμιο των Βρυξελλών και χρησιμοποιείται μόνο για πτήσεις εκτός του χώρου Σένγκεν. Συνδέεται άμεσα με την κύρια αίθουσα αναχώρησης και αποτελείται από δύο επίπεδα. Το ανώτερο (επίπεδο 3) είναι στο ίδιο επίπεδο με τις αίθουσες αναχώρησης και χρησιμοποιείται για τους αναχωρούντες επιβάτες, ενώ το κατώτερο (επίπεδο 2) χρησιμοποιείται για τους επιβάτες και συνδέεται άμεσα με τον έλεγχο των συνόρων και την περιοχή των αποσκευών.
Τερματικός Σταθμός A Δυτικός
Ο τερματικός σταθμός Pier A Δυτικός είναι μια προγραμματισμένη επέκταση του τερματικού σταθμού Α και προορίζεται για την αποσυμφόριση του τερματικού σταθμού Β με τη διαχείριση πτήσεων από χώρες εκτός Σένγκεν. Ο Τερματικός Σταθμός A Δυτικός αναμενόταν να ανοίξει το 2016, αλλά λόγω της πτώσης στην κίνηση των επιβατών, το αεροδρόμιο των Βρυξελλών ανακοίνωσε τον Ιούλιο του 2013 ότι τα έργα θα καθυστερούσαν. Ωστόσο, τον Νοέμβριο του 2015, ο αερολιμένας των Βρυξελλών ανακοίνωσε σημαντική επένδυση 550 εκατ. Ευρώ και επεσήμανε ότι στο πλαίσιο της επένδυσης αυτής περιλαμβάνεται η επέκταση του τερματικού σταθμού Α.
Υπηρεσίες
Τα καταστήματα, τα μπαρ και τα εστιατόρια είναι διάσπαρτα σε όλο το κτίριο. Λίγες εγκαταστάσεις βρίσκονται στην περιοχή πριν τον έλεγχο ασφαλείας. Πρόκειται κυρίως για πολυκαταστήματα και μικρά καταστήματα όπως το κατάστημα αεροδρομίου, ένα φαρμακείο, καταστήματα Relay και μία καφετέρια. Αλλά οι περισσότερες από τις εγκαταστάσεις είναι προσβάσιμες μόνο μετά από τον έλεγχο ασφαλείας - και είναι αφορολόγητες. Αρκετά εμπορικά σήματα και αλυσίδες έχουν υποκατάστημα και στους δύο τερματικούς σταθμούς, ωστόσο αρκετοί λειτουργούν μόνο στηον τερματικό σταθμό Α. Το αεροδρόμιο διαθέτει επίσης χώρους θρησκείας (για Καθολικούς, Εβραίους, Μουσουλμάνους, Ορθόδοξους Χριστιανούς και Προτεστάντες), καθώς και χώρο για διαλογισμό ανθρωπιστών. Το αεροδρόμιο προσφέρει εγκαταστάσεις συσκέψεων και μπορεί να φιλοξενήσει συνέδρια μέχρι 600 συμμετέχοντες, είτε στο συνεδριακό κέντρο Regus Skyport είτε στο Sheraton Brussels Airport Hotel. Το τελευταίο είναι το μόνο ξενοδοχείο που βρίσκεται στο αεροδρόμιο, απέναντι από το τερματικό σταθμό. Παρέχονται υπηρεσίες μεταφοράς με λεωφορείο σε 14 κοντινά ξενοδοχεία.
Όλοι οι επιβάτες έχουν τώρα απεριόριστη δωρεάν πρόσβαση Wi-Fi. Telenet, Boingo Wireless και iPass Inc. Οι επιβάτες έχουν απεριόριστη δωρεάν πρόσβαση Wi-Fi μέσω των προσωπικών τους λογαριασμών.
Επιβατικές μεταφορές
Οι ακόλουθες αεροπορικές εταιρείες εκτελούν τακτικές προγραμματισμένες και τσάρτερ πτήσεις προς και από τις Βρυξέλλες:
^ 1 Η πτήση της Ethiopian από τις Βρυξέλλες στην Addis Ababa κάνει στάση στη Βιέννη ή στο Μιλάνο-Μαλπένσα.
^ 2 Η πτήση της RwandAir από τις Βρυξέλλες στο Κιγκάλι συνεχίζεται στο Λονδίνο-Γκάτουικ.
Αυτοκίνητο
Το αεροδρόμιο των Βρυξελλών είναι προσβάσιμο με αυτοκίνητο μέσω του δρόμου A201, ο οποίος είναι άμεσα συνδεδεμένος με τον περιφερειακό δρόμο των Βρυξελλών. Από εκεί μπορείτε να έχετε άμεση πρόσβαση στις κύριες εθνικές οδούς του Βελγίου. Προσφέρονται τρία πάρκινγκ στο αεροδρόμιο, μέχρι και 10.600 θέσεων στάθμευσης. Η Shell διαθέτει αυτόνομο βενζινάδικο κοντά στην έξοδο του συγκροτήματος του αεροδρομίου.
Πολλές υπηρεσίες ενοικίασης αυτοκινήτων βρίσκονται επίσης στο αεροδρόμιο. Η Europcar, η Hertz, η Sixt και η Thrifty λειτουργούν στο αεροδρόμιο των Βρυξελλών. Το Taxi2Share παρέχει υπηρεσίες στο αεροδρόμιο.
Λεωφορείο
Το De Lijn παρέχει μεταφορά με λεωφορείο προς και από διάφορες πόλεις της Φλάνδρας από τιους τερματικούς σταθμούς Α και Β (μέσω του Brucargo). Το MIVB / STIB παρέχει τη μεταφορά στο κέντρο των Βρυξελλών στο σταθμό Brussels Luxembourg μέσω της γραμμής 12 (καθημερινές πριν τις 20:00) ή της γραμμής 21 (Σαββατοκύριακα και καθημερινές μετά τις 20:00) από την πλατφόρμα C. Η πλατφόρμα Ε χρησιμοποιείται από τα λεωφορεία Hotel Shuttles σε πολλά ξενοδοχεία κοντά στην περιοχή.
Ταξί
Τα ταξί είναι μόνιμα διαθέσιμα μπροστά από την αίθουσα αφίξεων και μπορούν να αναγνωριστούν από το μπλε και το κίτρινο έμβλημα.